Source: http://docplayer.hu/15106144-Delibab-civis-segelynyujto-es-szolgaltato-egyesulet-alapszabalya.html
Timestamp: 2018-03-18 21:35:04
Document Index: 29807173

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Délibáb Cívis Segélynyújtó És Szolgáltató Egyesület alapszabálya - PDF
Download "Délibáb Cívis Segélynyújtó És Szolgáltató Egyesület alapszabálya"
1 Délibáb Cívis Segélynyújtó És Szolgáltató Egyesület alapszabálya I. Általános rendelkezések 1. Az egyesület neve: Délibáb Cívis Segélynyújtó és Szolgáltató Egyesület Az egyesület rövid neve: Délibáb Cívis Egyesület 2. Az egyesület székhelye: 4026 Debrecen Bethlen utca 52. 2/13. Az egyesület fióktelephelye: Hortobágy-Máta Üzlet- Iroda (Hrsz.: 1001/2) 3. Az egyesület időtartama: határozatlan 4. Az egyesület hatóköre: területi (a működési köre a helyi kiterjedést meghaladja, de nem éri el az országos szint követelményeit.) Az egyesület önkéntesen létrehozott, önkormányzattal rendelkező szervezet, amely az alapszabályban meghatározott céllal, nyilvántartott tagsággal rendelkezik, és célja elérésére szervezi tagjai tevékenységét. Az egyesület jogi személy. II. Az egyesület célja, feladata és tevékenységei 1. Az egyesület célja: Hortobágy és Debrecen, mint Cívisváros, kulturális örökségeinek megőrzése, alföldi lovas hagyományok ápolása és őrzése. Állami gondozott gyerekek társadalomba való visszailleszkedésének segítése. Az egészséges életvitel népszerűsítése. Minden rászorulónak, aki az egyesülethez fordul segítségért egészségi állapotuk, valamint szociális rászorultságuk alapján az egyesület anyagi támogatást nyújt, melyről a közgyűlés többségi szavazással hoz döntést. Az egyesület szolgáltató tevékenységet végez, melyből fedezni kívánja a rászorulók részére nyújtott anyagi támogatásokat. 2. Az egyesület céljai elérése érdekében végzett tevékenységei: Szociális tevékenység (csoportterápiás és pályaorientációs foglalkozások szervezés szakemberek bevonásával), sporttevékenység (lovas és úszásoktatás, mozgásterápia),
2 településfejlesztési tevékenység ( ismeretterjesztő előadás szervezés), céllal összefüggő hagyományőrző tárgykörű rendezvények szervezése, adományosztás (ingyenes élelmeztetés, meleg ételosztás, az erre rászorulók körében), céllal összefüggő kiadványok (ingyenes papír és elektronikus alapú ismeretterjesztő anyagok) terjesztése és előadások szervezése, adománygyűjtés (adománygyűjtő urnák kihelyezése, rendszeres anyagi támogatók keresése), szolgáltató tevékenységek végzése (munkaerő közvetítés, oktatás, tanácsadás, rendezvényszervezés). III. Az egyesület tagsága 1. Az egyesület rendes tagjai: 1.1. Az egyesület tagja lehet bármely büntetlen előéletű természetes személy, aki a közügyek gyakorlásától nincs eltiltva, az egyesület céljaival egyet ért, és felvételét írásban kéri. Az egyesület rendes tagja lehet magyarországi székhellyel rendelkező nem természetes személy is. A nem természetes személy tagot a képviselője képviseli. A tagfelvétel iránti kérelmet az egyesület elnökségéhez kell eljuttatni. A tagfelvételről az elnökség nyílt szavazással, egyszerű szótöbbséggel dönt Az egyesület rendes tagjának jogai: - részt vehet az egyesület rendezvényein, közgyűlésein. A közgyűlés határozatainak meghozatalában, észrevételeket, javaslatokat tehet, véleményt nyilváníthat az egyesület működésével kapcsolatban, indítványt tehet az egyesületet érintő kérdések megtárgyalására, részt vehet az egyesület tevékenységében, felvilágosítást kérhet az egyesület tevékenységéről, amelyre az egyesület vezető tisztségviselői 30 napon belül kötelesek választ adni, minden tag választhat, illetve választható az egyesület elnökségébe, illetve tisztségeire azzal, hogy a kiskorú tag vezető tisztségviselővé nem választható, indítványt tehet a közgyűlés és az elnökség napirendi pontjaira, a tagság legalább 1/3-a írásban az ok és cél megjelölésével közgyűlés összehívását kezdeményezheti, az egyesület tagjai, illetve szervei által hozott határozat hatályon kívül helyezését kérheti a bíróságtól, ha az jogszabályba vagy létesítő
3 okirat rendelkezéseibe ütközik. A keresetindítás határideje a határozatról való tudomásszerzéstől vagy attól az időponttól számított 30 nap amikor a tag a határozatról tudomást szerezhetett volna. A határozat meghozatalától számított egy év elteltével per nem indítható, a tag a tagsági jogait a jelen létesítő okiratban foglalt kivételektől eltekintve - személyesen gyakorolhatja, 1.3. Az egyesület rendes tagjának kötelezettségei: Az egyesület tagja köteles az egyesület alapszabályát, határozatait betartani, elősegíteni az alapszabályban meghatározott célok megvalósítását. Az egyesület tagja köteles a közgyűlés által megállapított tagdíjat havi rendszerességgel minden hónap utolsó napjáig megfizetni. Az alakulás évében fizetendő első havi tagdíjat a szervezet nyilvántartásba vételéről szóló végzés jogerőre emelkedését követő 15 napon belül kell befizetni. Az egyesület rendes tagja köteles az Ft havi tagdíjat megfizetni. A tagdíj megfizetése történhet átutalással vagy házi pénztárba történő befizetéssel is. A tagdíj megfizetésének elmulasztása miatt a rendes tag csak akkor zárható ki, ha a legalább hat hónapos mulasztás elteltét követően az elnökség írásban póthatáridő kitűzésével és a jogkövetkezményekre, azaz a kizárásra történő figyelmeztetéssel felszólította a tagdíjhátralék teljesítésére, mely felszólítás a póthatáridőn belül is eredménytelen maradt. A kizárt tag a kizárást kimondó elsőfokú elnökségi határozat ellen, a kézbesítéstől számított 30 napon belül az egyesület közgyűléséhez fellebbezéssel élhet Az egyesület rendes tagjának tagsági viszonya megszűnik: a tag halálával, a nem természetes személy tag jogutód nélkül megszűnésével, az egyesület általi felmondással, a kilépéssel, a tag kizárásával, az egyesület megszűnésével 1.5. A rendes tag tagsági jogviszonyának felmondása Amennyiben a tag taggá válás alapszabályban meghatározott feltételeinek nem felel meg, az egyesület a tagsági jogviszonyát 30 napos határidővel írásban felmondhatja. A felmondásról az elnökség határoz és a határozatát köteles a tagnak postai úton vagy személyes átvétellel- az átvétel időpontjának rögzítésével- kézbesíteni. A tag a kézbesítéstől számított 15 napon belül a határozat ellen az elnökséghez benyújtandó, de a közgyűlésnek címzett halasztó hatályú fellebbezéssel élhet. A fellebbezést a közgyűlés bírálja el a következő ülésen A rendes tag kizárása
4 Az elnökség nyílt szavazással, egyszerű szótöbbséggel kizárhatja az egyesület tagjai közül azt a tagot, aki jelen alapszabály rendelkezéseit vagy a közgyűlés határozatát súlyosan vagy ismételten sértő magatartást tanúsít. Kizárható a tag akkor is, ha hat hónapon keresztül elmaradt a tagdíj megfizetésével. A tagdíj megfizetésének elmulasztása miatt a tag csak akkor zárható ki, ha a legalább hat hónapos mulasztás elteltét követően az elnökség írásban póthatáridő tűzésével és a jogkövetkezményekre, azaz a kizárásra történő figyelmeztetéssel felszólította a tagdíjhátralék teljesítésére, mely felszólítás a póthatáridőn belül is eredménytelen maradt. A kizárási eljárást bármely tag vagy egyesületi szerv kezdeményezésére az elnökség folytatja le. A kizárási eljárásban a tagot az elnökség ülésére meg kell hívni, azzal a figyelmeztetéssel, hogy a szabályszerű meghívása ellenére történő távolmaradása az ülés megtartását és a határozathozatalt nem akadályozza. Az ülésen biztosítani kell számára a védekezési lehetőséget. Az ülésen a tag képviselővel is képviseltetheti magát. A tag kizárását kimondó határozatot írásba kell foglalni és indoklással kell ellátni; az indokolásnak tartalmaznia kell a kizárás alapjául szolgáló tényeket és bizonyítékokat, továbbá a jogorvoslati lehetőségről való tájékoztatást. A kizáró határozatot a taggal közölni kell. A kizárt tag a kizárást kimondó elsőfokú elnökségi határozat ellen, a kézbesítéstől számított 15 napon belül az egyesület közgyűléséhez fellebbezéssel élhet. A közgyűlés tárgyában a soron következő ülésen nyílt szavazással, egyszerű szótöbbséggel dönt A tag a kilépésének az elnöknek benyújtott írásbeli nyilatkozatával a tagsági viszonyát indokolás nélkül, bármikor megszüntetheti. 2. Pártoló tag: Az egyesület pártoló tagja lehet az a büntetlen előéletű természetes személy vagy jogi személy, aki vagy amely az egyesület tevékenységében csak vagyoni hozzájárulással kíván részt venni. A pártoló tag tagsági jogviszonya a belépési nyilatkozattal keletkezik, amelyet az elnökség egyszerű szótöbbséggel nyílt szavazással fogad el A pártoló tag jogosult az egyesület közgyűlésen tanácskozási joggal megjelenni, ott hozzászólni, felvilágosítást kérni, azonban szavazati joga nincs és vezető tisztségviselővé nem választható A pártoló tag köteles az egyesület részére vagyoni hozzájárulást teljesíteni, az alapszabály és a közgyűlés határozatait betartani. Nem veszélyeztetheti az egyesület céljainak megvalósítását és az egyesület tevékenységét A pártoló tag tagsági jogviszonya megszűnik: a természetes személy pártoló tag halálával nem természetes személy pártoló tag jogutód nélküli megszűnésével, kilépéssel, bármikor, indoklás nélkül az elnökséghez benyújtott írásbeli nyilatkozat megtételével,
5 kizárással, ha a pártoló tag a jelen alapszabály rendelkezéseit vagy a közgyűlés határozatát súlyosan vagy ismételten sértő magatartást tanúsít. A kizárási eljárást bármely tag vagy egyesületi szerv kezdeményezésére az elnökség folytatja le. A kizárási eljárásban a pártoló tagot az elnökség ülésére meg kell hívni, azzal a figyelmeztetéssel, hogy a szabályszerű meghívása ellenére történő távolmaradása az ülés megtartását és a határozathozatalt nem akadályozza. Az ülésen biztosítani kell számára a védekezési lehetőséget. Az eljárás során a pártoló tag képviselővel is képviseltetheti magát. A tag kizárást kimondó határozatot írásba kell foglalni és indoklással kell ellátni; az indoklásnak tartalmaznia kell a kizárás alapjául szolgáló tényeket és bizonyítékokat, továbbá a jogorvoslati lehetőségről való tájékoztatást. A kizáró határozatot a taggal közölni kell. A kizárt tag a kizárást kimondó elsőfokú elnökségi határozat ellen, a kézbesítéstől számított 15 napon belül az egyesület közgyűléséhez fellebbezéssel élhet. A közgyűlés a fellebbezés tárgyában a soron következő ülésen nyílt szavazással, egyszerű szótöbbséggel dönt. Amennyiben a pártoló tag a taggá válás alapszabályban meghatározott feltételeinek nem felel meg, az egyesület a tagsági jogviszonyt 30 napos határidővel írásban felmondhatja. A felmondásról az elnökség határoz és a határozatát köteles a pártoló tagnak postai úton vagy személyes átvétellel az átvétel időpontjának rögzítésével- kézbesíteni. A tag a kézbesítéstől számított 15 napon belül a határozat ellen az elnökséghez benyújtandó, de a közgyűlésnek címzett halasztó hatályú fellebbezéssel élhet. A fellebbezést a közgyűlés bírálja el a következő ülésén nyílt szavazással egyszerű szótöbbséggel hozott határozatával. Az eljárás során a pártoló tag képviselővel is eljárhat. 3. A tiszteletbeli tag: Az egyesület közgyűlése tiszteletbeli taggá választhatja azt a természetes személyt, aki az egyesület céljával kapcsolatosan kifejtett tevékenységével, szakmai tudásával, életútjával az egyesület tagsága körében elismerésre tett szert. A tagsági jogviszony a tiszteletbeli tag elfogadó nyilatkozatával jön létre. 3.1 A tiszteletbeli tag jogosult az egyesület közgyűlésén tanácskozni joggal megjelenni, ott hozzászólni, felvilágosítást kérni, véleményt nyilvánítani, azonban szavazati joga nincs és vezető tisztségviselővé nem választható. 3.2 A tiszteletbeli tag köteles az alapszabály és a közgyűlés határozatait betartani. Nem veszélyeztetheti az egyesület céljainak megvalósítását és az egyesület tevékenységét A tiszteletbeli tag tagsági jogviszonya megszűnik: - a tiszteletbeli tag halálával, - a tiszteletbeli tag bármikor, indokolás nélkül az elnökhöz benyújtott írásbeli nyilatkozattal lemondhat a tiszteletbeli tagságáról, - a tiszteletbeli tag cím megvonásával, ha a tiszteletbeli tag a jelen alapszabály rendelkezéseit vagy a közgyűlés határozatát súlyosan vagy
6 ismételten sértő magatartást tanúsít. Az eljárást bármely tag vagy egyesületi szerv kezdeményezésére az elnökség folytatja le. Az eljárásban a tiszteletbeli tagot az elnökség ülésére meg kell hívni azzal a figyelmeztetéssel, hogy a szabályszerű meghívása ellenére történő távolmaradása az ülés megtartását és a határozathozatalt nem akadályozza. Az ülésen biztosítani kell számára a védekezési lehetőséget. Az eljárás során a tiszteletbeli tag képviselővel is képviseltetheti magát. A tiszteletbeli tagi cím megvonásét kimondó határozatot írásba kell foglalni és indokolással kell ellátni; az indokolásnak tartalmaznia kell a tiszteletbeli tagi cím megvonás alapjául szolgáló tényeket és bizonyítékokat, továbbá a jogorvoslati lehetőségről való tájékoztatást. A határozatot a taggal közölni kell. A tag a tiszteletbeli tagi cím megvonását kimondó elsőfokú elnökségi határozat ellen, a kézbesítéstől számított 15 napon belül az egyesület közgyűléséhez fellebbezéssel élhet. A közgyűlés a fellebbezés tárgyában a soron következő ülésen nyílt szavazással, egyszerű szótöbbséggel dönt. IV. Az egyesület szervezeti felépítése Az egyesület szervei: a közgyűlés, az elnökség és a felügyelő bizottság. 1. A közgyűlés 1.1. Az egyesület döntéshozó szerve a közgyűlés, amely a tagok összességéből áll A közgyűlést szükség szerint, de évente legalább egyszer össze kell hívni. A közgyűlést az elnök a meghívó postai úton való megküldésével, vagy személyes átadásával- az időpont rögzítése mellett- hívja össze, akként, hogy azt a tagok, illetve a közgyűlésen részt venni jogosultak a közgyűlés időpontja előtt legalább 15 nappal kézhez kaphassák. A meghívónak tartalmaznia kell - az egyesület nevét és székhelyét; - a közgyűlés idejét és helyszínét; - a közgyűlés napirendjét, amelyet a meghívóban olyan részletességgel kell feltüntetni, hogy a szavazásra jogosultak a tárgyalni kívánt témakörökben álláspontjukat kialakíthassák A közgyűlés az ülését az egyesület székhelyén tartja Ha a közgyűlést nem szabályszerűen hívták össze, azt akkor lehet megtartani, ha az ülésen valamennyi részvételre jogosult jelen van, és egyhangúan hozzájárul az ülés megtartásához A közgyűlés nem nyilvános; azon a tagokon és az elnökségen kívül a közgyűlés összehívására jogosult elnök által meghívottak és az alapszabály vagy a közgyűlés határozata alapján tanácskozási joggal
7 rendelkező személyek vehetnek részt. A tag a közgyűlésen jogosult képviselővel képviselteti magát A közgyűlési meghívó kézbesítéstől számított nyolc napon belül a tagok és az egyesület szervei a közgyűlés összehívására jogosult személytől a napirend kiegészítését kérhetik, a kiegészítés indokolásával. A napirend kiegészítésének tárgyában a közgyűlés összehívására jogosult személy jogosult dönteni. Ha a napirend kiegészítése iránti kérelemről a közgyűlés összehívására jogosult személy a közgyűlés időpontjáig nem dönt, vagy azt elutasítja, a közgyűlés a napirend elfogadásáról szóló határozat meghozatalát megelőzően külön dönt a napirend kiegészítésének tárgyában. A közgyűlésen a szabályszerűen közölt napirenden szereplő kérdés(ek)ben hozható határozat, kivéve, ha valamennyi részvételre jogosult jelen van és a napirendben nem szereplő kérdés megtárgyalásához egyhangúlag hozzájárulnak. Amennyiben a közgyűlésen nem jelent meg minden részvételre jogosult és/vagy a kiegészített napirendi kérdés megtárgyalásához egyhangúan nem járulnak hozzá, abban az esetben a kiegészített napirend tárgyában a közgyűlési határozatban meghatározott időn belül az elnöknek újabb közgyűlést kell szabályszerűen összehívni, amelyen a kiegészített napirendet tárgyalni kell A közgyűlés határozatképes, ha azon a szavazati joggal rendelkező részvételre jogosultak több mint fele jelen van. Ha az eredeti időpontban megtartott közgyűlés- a megjelentek előírtnál kisebb számban való megjelenése miatt- nem lenne határozatképes, a határozatképtelenség miatt megismételt közgyűlés az eredeti napirendi pontokban a jelenlevők számára tekintet nélkül határozatképes, amely tényre azonban a tagok figyelmét a meghívóban fel kell hívni. Ha a határozatképtelenség miatt megismételt közgyűlés nem az eredeti közgyűlés időpontjával egyező napon kerül megtartásra, úgy a tagok részére új meghívót kell küldeni, melyben ismét tájékoztatni kell őket távolmaradásuk következményeiről. A határozatképességet minden határozathozatalnál vizsgálni kell és a közgyűlési jegyzőkönyvben rögzíteni szükséges A közgyűlést össze kell hívni, ha: - a tagok legalább 1/3-a a napirendi pontok, a cél és az ok megjelölésével írásban kezdeményezi, - az elnökség, a felügyelő bizottság indítványozza, - a bíróság elrendeli. A tagok legalább 1/3-a által aláírt, a közgyűlés összehívására vonatkozó és a felvenni kívánt napirendi pontokat, a célt és az okot tartalmazó, az elnökségnek megküldött írásbeli kérelemre az elnök a kérelem kézhezvételétől számított 30 napon belüli időpontra köteles összehívni a közgyűlést A közgyűlésen valamennyi szavazásra jogosult egyenlő szavazattal rendelkezik.
8 1.10. A közgyűlés kezdetén nyílt szavazással, egyszerű szótöbbséggel meg kell választani a levezető elnököt, a jegyzőkönyvvezetőt és a két jegyzőkönyv hitelesítőt az egyesület tagjai közül. Ugyancsak nyílt szavazással, egyszerű szótöbbséggel választja meg a közgyűlés a háromtagú szavazatszámláló bizottságot A szavazatszámláló bizottság megbízatása a közgyűlés időtartamára szól, feladata a szavazás lebonyolítása, a szavazatok összeszámolása és a szavazás eredményének levezető elnökkel való közlése A közgyűlés üléseit a levezető elnök vezeti A közgyűlés határozatait - nyílt szavazással, háromnegyedes szótöbbséggel hozza. Bármelyik szavazásra jogosult indítványára, az egyes napirendi pontokban a közgyűlés- nyílt háromnegyedes szótöbbséges határozattal- elrendelheti a titkos szavazást vagy a név szerinti szavazást is. Az alapszabály módosítása, az egyesület megszüntetése tárgyában a jelenlévők legalább háromnegyedes többségű szavazata szükséges A határozatokat a levezető elnök szóban hirdeti ki és azok szó szerint rögzítésre kerülnek a jegyzőkönyvben A közgyűlésről jegyzőkönyv készül, amelyet a közgyűlés levezető elnöke és két, a közgyűlés által megválasztott szavazásra jogosult tag hitelesít, és a jegyzőkönyvvezető aláír. A jegyzőkönyvben minden határozathozatalnál a határozatképességet meg kell állapítani és rögzíteni kell. A jegyzőkönyvnek a közgyűlésen elhangzottakat lehetőleg szó szerint tartalmaznia kell, a határozatokat a levezető elnök által szóban kihirdetettel azonosan kell rögzíteni. Meg kell jelölni a leadott szavazatok számát és azok megoszlását is. Amennyiben a közgyűlés név szerinti szavazásról döntött a jegyzőkönyvnek tartalmaznia kell a szavazatokat név szerint is. Jegyzőkönyvbe kell foglalni a közgyűlés résztvevői által rögzíteni kérteket is A közgyűlésen megjelentekről jelenléti ívet kell felvenni, amely tartalmazza a tag nevét, lakóhelyét és aláírását. A nem természetes személy tag esetében a jelenléti ív tartalmazza a tag elnevezését, székhelyét, a képviseletében megjelent személy nevét, lakóhelyét és aláírását. Ha a tag nem személyesen jár el a jelenléti ívhez csatolni kell a képviselő részére adott teljesen bizonyító erejű magánokiratba foglalt meghatalmazást. Ez utóbbi esetben a tag képviseletben eljáró személy nevét, lakóhelyét és aláírását is tartalmaznia kell a jelenéti ívnek A határozat meghozatalakor nem szavazhat az, - akit a határozat kötelezettség vagy felelősség alól mentesít vagy egyesület terhére másfajta előnyben részesít; - akivel a határozat szerint szerződést kell kötni; - aki ellen a határozat alapján pert kell indítani; - akinek olyan hozzátartozója érdekelt a döntésben, aki az egyesületnek nem tagja; - aki a döntésben érdekelt más szervezettel többségi befolyáson alapuló kapcsolatban áll; vagy
9 - aki egyébként személyesen érdekelt a döntésben A közgyűlés kizárólagos hatáskörébe tartozik: a) alapszabály módosítása; b) az egyesület megszűnésének, egyesülésének és szétválásának elhatározása; c) a vezető tisztségviselők megválasztása, visszahívása és díjazásának megállapítása; d) az éves költségvetés elfogadása; e) az éves beszámoló ezen belül az elnökségnek az egyesület vagyoni helyzetéről szóló jelentésének elfogadása; f) a vezető tisztségviselő feletti munkáltatói jogok gyakorlása, ha a vezető tisztségviselő az egyesülettel munkaviszonyban áll; g) az olyan szerződés megkötésének jóváhagyása, amelyet az egyesület saját tagjával vezető tisztségviselőjével, a felügyelőbizottság tagjával vagy ezek hozzátartozójával köt; h) a jelenlegi és korábbi egyesületi tagok, a vezető tisztségviselők és a felügyelőbizottsági tagok vagy más egyesületi szervek tagjai elleni kártérítési igények érvényesítéséről való döntés; i) a felügyelőbizottság vagy más egyesületi szerv tagjainak megválasztása, visszahívásuk és díjazásuk megállapítása; j) a végelszámoló kijelölése, k) a tagdíj mértékének megállapítása, l) a tagok kizárását, a tiszteletbeli tagi cím megvonását kimondó, vagy a tag tagsági jogviszonyát felmondó elsőfokú elnökségi határozat elleni fellebbezés elbírálása, m) döntés minden olyan kérdésben, amelyet jogszabály vagy az alapszabály közgyűlés hatáskörébe utal. 2. Az elnökség 2.1. Az egyesület ügyvezetését elnökből, egy titkárból és egy elnökségi tagból álló elnökség látja el. Az egyesület vezetői tisztségviselői az elnökség tagjai. Vezető tisztségviselővé az egyesület tagjai választhatók, az elnökség legfeljebb egyharmada választható az egyesület tagjain kívüli személyekből. A vezető tisztségviselők megválasztására a közgyűlés nyílt egyszerű szótöbbséges szavazattal jogosult. Az elnökség tagjainak megbízatása 5 évre szól Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Ha a vezető tisztségviselő jogi személy, a jogi személy köteles kijelölni azt a természetes személyt, aki a vezető tisztségviselői feladatokat nevében ellátja. A vezető tisztségviselőkre vonatkozó szabályokat a kijelölt személyre is alkalmazni kell A vezető tisztségviselő ügyvezetési feladatait személyesen köteles ellátni.
10 2.4. Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült. Nem lehet vezető tisztségviselő az, akit e foglalkozástól jogerősen eltiltottak. Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató egyesület vezető tisztségviselője nem lehet. Nem lehet vezető tisztségviselő a felügyelő bizottság elnöke vagy tagja, illetve ezek hozzátartozója Az elnökség szükség szerint, de legalább kéthavonta ülésezik. Üléseit az elnök hívja össze a tagok részére az ülést megelőzően 15 nappal kézbesített az ülés helyét, időpontját és napirendjét tartalmazó írásbeli meghívóval Az elnökség határozatképes, ha az elnökségi ülésen valamennyi elnökségi tag jelen van. Határozatképtelenség esetén az ülést 15 napon belül meg kell ismételni. A megismételt ülés is csak akkor határozatképes, ha azon valamennyi elnökségi tag jelen van Az elnökség határozatait nyílt szavazással, a tagok egyszerű szótöbbségével hozza Az elnökség hatáskörébe tartozik a) az egyesület napi ügyeinek vitele, az ügyvezetés hatáskörébe tartozó ügyekben a döntések meghozatala; b) a beszámolók előkészítése és azoknak a közgyűlés elé terjesztése; c) az éves költségvetés elkészítése és annak a közgyűlés elé terjesztése; d) az egyesületi vagyon kezelése, a vagyon felhasználására és befektetésére vonatkozó, a közgyűlés hatáskörébe nem tartozó döntések meghozatala és végrehajtása; e) az egyesület jogszabály és az alapszabály szerinti szervei megalakításának és a tisztségviselők megválasztatásának előkészítése; f) a közgyűlés összehívásával, működésével kapcsolatos előkészítő és a közgyűlés munkáját elősegítő szervező tevékenység, g) a közgyűlés napirendi pontjainak meghatározása; h) részvétel a közgyűlésen és válaszadás az egyesülettel kapcsolatos kérdésekre; i) a tagság nyilvántartása; j) az egyesület határozatainak, szervezeti okiratainak és egyéb könyveinek vezetése; k) az egyesület működésével kapcsolatos iratok megőrzése; l) az egyesületet érintő megszűnési ok fennállásának mindenkori vizsgálata és annak bekövetkezte esetén a törvényben előírt intézkedések megtétele; m) a tag felvételéről való döntés, a tiszteletbeli tag kivételével, n) tiszteletbeli tag felvételére javaslattétel, o) a tagsági jogviszony felmondása,
11 p) a tag kizárása és a tiszteletbeli tagi cím megvonása tárgyában hozandó elsőfokú határozat meghozatala, r) mindazok a kérdések, amelyeket a jogszabály vagy az alapszabály az elnökség hatáskörébe utal, illetve amelyek nem tartoznak a közgyűlés hatáskörébe Az elnökség tagjai kötelesek a közgyűlésen részt venni, a közgyűlésen az egyesülettel kapcsolatos kérdésekre válaszolni, az egyesület tevékenységéről és gazdasági helyzetéről beszámolni A vezető tisztségviselő az ügyvezetési tevékenysége során az egyesületnek okozott károkért a szerződésszegéssel okozott károkért való felelősség szabályai szerint felel az egyesülettel szemben Az egyesület jogutód nélküli megszűnése után a vezető tisztségviselőkkel szemben e minőségükben az egyesületnek okozott károk miatti kártérítési igényt a jogerős bírósági törléstől számított egy éven belül- az egyesület törlésének időpontjában tagsági jogviszonyban álló tag vagy az érvényesítheti, akinek a részére a megszűnéskor fennmaradó egyesületi vagyont át kell adni, vagy ha lett volna vagyon, át kellett volna adni. Ha az egyesület jogutód nélkül megszűnik, a hitelezők kielégítetlen követelésük erejéig kártérítési igényt érvényesíthetnek az egyesület vezető tisztségviselőivel szemben a szerződésen kívül okozott károkért való felelősség szabályai szerint, ha a vezető tisztségviselő az egyesület fizetésképtelenségével fenyegető helyzet beállta után a hitelezői érdekeket nem vette figyelembe. Ez a rendelkezés végelszámolással történő megszűnés esetén nem alkalmazható Az elnökség tagja kérheti a bíróságtól a közgyűlés és az egyesület szervei által hozott határozat hatályon kívül helyezését, ha a határozat jogszabálysértő vagy a létesítő okiratba ütközik. A határozat hatályon kívül helyezése iránt attól az időponttól számított harminc napon belül lehet keresetet indítani az egyesület ellen, amikor a vezető tisztségviselő a határozatról tudomást szerzett vagy a határozatról tudomást szerezhetett volna. A határozat meghozatalától számított egyéves, jogvesztő határidő elteltével per nem indítható. Nem jogosult perindításra az, aki a határozat meghozatalához szavazatával hozzájárult, kivéve, ha tévedés, megtévesztés vagy jogellenes fenegetés miatt szavazott a határozat mellett. A határozat hatályon kívül helyezése iránti per megindításának a határozat végrehajtására halasztó hatálya nincs. A bíróság indokolt esetben a felperes kérelmére a határozat végrehajtását felfüggesztheti Megszűnik a vezető tisztségviselői megbízás: a) a megbízás időtartamának lejártával; b) visszahívással; c) lemondással; d) a vezető tisztségviselő halálával vagy jogutód nélküli megszűnésével;
12 e) a vezető tisztségviselő cselekvőképességének a tevékenysége ellátásához szükséges körben történő korlátozásával; f) a vezető tisztségviselővel szembeni kizáró vagy összeférhetetlenségi ok bekövetkeztével Az egyesület tagjai a vezető tisztségviselőt bármikor, indokolás nélkül visszahívhatják A vezető tisztségviselő megbízatásáról az egyesület közgyűléséhez, vagy másik vezető tisztségviselőjéhez intézett nyilatkozattal bármikor lemondhat. Ha az egyesület működőképessége ezt megkívánja, a lemondás az új vezető tisztségviselő kijelölésével vagy megválasztásával, ennek hiányában legkésőbb a bejelentéstől számított hatvanadik napon válik hatályossá Amennyiben valamelyik tisztségviselőnek a megbízatása- bármely okból a határozott idő lejárta előtt megszűnik, az elnök- akadályoztatása esetén az elnökség bármely tagja köteles közgyűlést összehívni kiesett tisztségviselő helyére történő választás céljából. Az így megválasztott tisztségviselő megbízásának időtartama a többi tisztségviselő megbízásának időtartamához igazodik. 3. Az egyesület elnöke Az egyesület elnökét a közgyűlés választja meg az elnökség tagjaival együtt, nyílt egyszerű szótöbbséges szavazással öt évre Az elnök feladata és hatásköre: - az elnökség és a közgyűlés összehívása, - a közgyűlés és az elnökség által hozott határozatok és állásfoglalások végrehajtásának irányítása, - vezeti az elnökség üléseit, - utalványozási jogot gyakorol, az egyesület bankszámlája felett a titkárral együttesen rendelkezik, - képviseli az egyesületet, - gyakorolja az egyesület munkavállalói feletti munkáltatói jogokat Az egyesület elnöke köteles a közgyűlés és az elnökség határozatairól nyilvántartást vezetni, amelyből megállapítható a határozat időpontja, hatálya, tartalma, a döntést támogatók és ellenzők számaránya- ha lehetséges személye is Az egyesület elnöke köteles a közgyűlés és az elnökség határozatait az érintettekkel a meghozatalt követően nyolc napon belül írásban postai úton vagy személyes átadással- az átvétel időpontjának rögzítésévelközölni Az egyesület elnöke köteles a tagokról naprakész nyilvántartást (tagjegyzék) vezetni, amelyben fel kell tüntetni a tag nevét, lakóhelyét, tagsági jogviszonya keletkezésének időpontját.
13 3.5. Az elnök az egyesület tagjai részére köteles az egyesületre vonatkozóan felvilágosítást adni, és számukra az egyesületre vonatkozó iratokba és nyilvántartásokba betekintést biztosítani. A felvilágosítást és az iratbetekintést az elnök a jogosult által tett írásbeli titoktartási nyilatkozat tételéhez kötheti Az elnök köteles a közgyűlést összehívni a szükséges intézkedések megtétele céljából, ha a) az egyesület vagyona az esedékes tartozásokat nem fedezi; b) az egyesület előreláthatólag nem lesz képes a tartozásokat esedékességkor teljesíteni; vagy c) az egyesület céljainak elérése veszélybe kerül. Az így összehívott közgyűlésen a tagok kötelesek az összehívásra okot adó körülmény megszüntetése érdekében intézkedést tenni vagy az egyesület megszüntetéséről dönteni A titkár feladata és hatásköre: - az egyesület adminisztrációjának vezetése. - tagnyilvántartás vezetése. - tagd íjak beszedése. - az elnökkel együtt a bankszámla feletti rendelkezési jog. Az elnökségi tag feladata és hatásköre: - az egyesület önkénteseivel való kapcsolattartás - szóvivői feladatok ellátása - reklámtevékenységen keresztül az egyesület munkájának népszerűsítése, tagok toborzása. 4. A felügyelő bizottság Az egyesület közgyűlése az egyesületi szervek, valamint a jogszabályok, az alapszabály és az egyesületi határozatok végrehajtásának, betartásának ellenőrzése háromtagú egy elnökből és két tagból álló- felügyelő bizottságot választ. A felügyelő bizottság jogosult az ügyvezetést az egyesület érdekeinek megóvása céljából ellenőrizni A felügyelőbizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet a felügyelőbizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki vagy akinek a hozzátartozója az egyesület vezető tisztségviselője A felügyelőbizottság tagjai a felügyelőbizottság munkájában személyesen kötelesek részt venni. A felügyelőbizottság tagjai az egyesület ügyvezetésétől függetlenek, tevékenységük során nem utasíthatóak A felügyelőbizottsági tagsági jogviszony az elfogadással jön létre. A felügyelőbizottsági tagság megszűnésére a vezető tisztségviselői megbízatás megszűnésére vonatkozó szabályokat kell alkalmazni, azzal,
14 hogy a felügyelőbizottsági tag lemondó nyilatkozatát az egyesületvezető tisztségviselőjéhez intézi A felügyelőbizottság köteles a közgyűlés elé kerülő előterjesztéseket megvizsgálni, és ezekkel kapcsolatos álláspontját a döntéshozó szerv ülésén ismertetni A felügyelőbizottság az egyesület irataiba, számviteli nyilvántartásaiba, könyveibe betekinthet, a vezető tisztségviselőktől és a jogi személy munkavállalóitól felvilágosítást kérhet, az egyesület fizetési számláját pénztárát, értékpapír- és áruállományát, valamint szerződéseit megvizsgálhatja és szakértővel megvizsgáltathatja A felügyelő bizottság évente legalább egy alkalommal ülésezik, üléseit az elnöke hívja össze, az ülést megelőzően legalább nyolc nappal kézbesített napirendet is tartalmazó írásbeli meghívóval. Az ülés határozatképes, ha valamennyi tagja jelen van A felügyelőbizottság határozatait nyílt szavazással, a jelenlévők egyszerű szótöbbségével hozza A felügyelőbizottsági tagok az ellenőrzési kötelezettségük elmulasztásával vagy nem megfelelő teljesítésével az egyesületnek okozott károkért a szerződésszegéssel okozott kárért való felelősség szabályai szerint felelnek az egyesülettel szemben A felügyelőbizottsági tagja kérheti a bíróságtól a közgyűlés és az egyesület szervei által hozott határozat hatályon kívül helyezését, ha a határozat jogszabálysértő vagy a létesítő okiratba ütközik. A határozat hatályon kívül helyezése iránt attól az időponttól számított harminc napon belül lehet keresetet indítani az egyesület ellen, amikor a felügyelő bizottság tagja a határozatról tudomást szerzett vagy a határozatról tudomást szerezhetett volna. A határozat meghozatalától számított egyéves, jogvesztő határidő elteltével per nem indítható. Nem jogosult perindításra az, aki a határozat meghozatalához szavazatával hozzájárult, kivéve, ha tévedés, megtévesztés vagy jogellenes fenyegetés miatt szavazott a határozat mellett. A határozat hatályon kívül helyezése iránti per megindításának a határozat végrehajtására halasztó hatálya nincs. A bíróság indokolt esetben a felperes kérelmére a határozat végrehajtását felfüggesztheti V. Az egyesület képviselete 1. Az egyesület törvényes képviseletét a vezető tisztségviselők látják el. A vezető tisztségviselők képviseleti jogukat önállóan gyakorolják. 2. A vezető tisztségviselő képviseleti jogát személyesen gyakorolja. 3. Az egyesület bankszámlája fölötti rendelkezési jogot az elnök és titkár együttesen gyakorolhatja.
15 VI. Az egyesület vagyona és gazdálkodása 1. Egyesület nem alapítható gazdasági tevékenység céljára. 2. Az egyesület a létesítő okiratában meghatározott cél megvalósítása érdekében vagyonával önállóan gazdálkodik, elsődlegesen gazdasági vállalkozási tevékenységet nem folytathat. 3. Az egyesület az egyesületi cél megvalósításával közvetlenül összefüggő gazdasági tevékenység végzésére jogosult. 4. Az egyesület a létesítő okiratban meghatározott cél szerinti tevékenységet (a továbbiakban: alapcél szerinti tevékenység) ideértve a közhasznú tevékenységet is- folytathat és célja megvalósítása gazdasági feltételeinek biztosítás érdekében- gazdasági- vállalkozási tevékenységet is végezhet, amennyiben ez az alapcél szerinti tevékenységét nem veszélyezteti. 5. Az egyesület csak olyan módon vehet fel hitelt és vállalhat kötelezettséget, amely nem veszélyezteti az alapcél szerinti (közhasznú) tevékenységének ellátását és működésének fenntartását. 6. A civil szervezet legfőbb szervének feladata a működőképesség fenntartása, és a fenyegető fizetésképtelenség esetén a hitelezők érdekeinek szem előtt tartásával a szükséges intézkedések meghozatala, illetve kezdeményezése. 7. Az egyesület bevételei: a) tagdíj ; b) gazdasági- vállalkozási tevékenységből (szolgáltatás nyújtásából) származó bevétel; c) a költségvetési támogatás: ca) a pályázat útján, valamint egyedi döntéssel kapott költségvetési támogatás; cb) az Európai Unió strukturális alapjaiból, illetve a Kohéziós Alapból származó, a költségvetésből juttatott támogatás; cc) az Európai Unió költségvetéséből vagy más államtól, nemzetközi szervezettől származó támogatás; cd) a személyi jövedelemadó meghatározott részének az adózó rendelkezése szerint kiutalt összege; d) az államháztartás alrendszereiből közszolgáltatási szerződés ellenértékeként szerzett bevétel; e) más szervezettől, illetve magánszemélytől kapott adomány;
16 f) befektetési tevékenységből származó bevétel; g) az a a)-f) pontok alá nem tartozó egyéb bevétel. 8. Az egyesület költségei, ráfordításai (kiadásai): a) alapcél szerinti ( közhasznú) tevékenységhez közvetlenül kapcsolódó költségek ; b) gazdasági vállalkozási tevékenységhez (szolgáltatás nyújtásához) közvetlenül kapcsolódó költségek; c) a civil szervezet szerveinek, szervezetének működési költségei (ideértve az adminisztráció költségeit és az egyéb felmerült közvetett költségeket), valamint a több tevékenységhez használt immateriális javak és tárgyi eszközök értékcsökkenési leírása; d) az a) c) pontok alá nem tartozó egyéb költség. 9. Az egyesület bevételeivel önállóan gazdálkodik, tartozásaiért saját vagyonával felel. Az egyesület tagjai az egyesület tartozásaiért- a befizetett tagdíjakon túlmenően- nem felelnek. 10. Az egyesület vagyonát céljának megfelelően használhatja, vagyonát nem oszthatja fel tagjai között, és a tagok részére nyereséget nem juttathat. 11. Az egyesületnek az alapcél szerinti (ezen belül közhasznú tevékenységéből), illetve a gazdasági- vállalkozási tevékenységéből származó bevételeit és költségeit, ráfordításait (kiadásait) elkülönítetten kell nyilvántartani. 12. Az egyesület a működéséről, vagyoni, pénzügyi és jövedelmi helyzetéről az üzleti év könyveinek lezárását követően az üzleti év utolsó napjával, illetve a megszűnés napjával, mint mérlegfordulónappal a jogszabályban meghatározottak szerint köteles beszámolót készíteni. Az üzleti év azonos a naptári évvel. Az üzleti év az év közben alakuló, illetve megszűnő szervezetek esetében a megalakulás, illetve megszűnés évében tér el a naptár évtől. A mérleg fordulónapja- a megszűnést kivéve- december Az egyesület könyvvezetése- a beszámolási kötelezettség függvényébenaz egyszeres vagy a kettős könyvvitel rendszerében, magyar nyelven, forintban történhet. Az egyesület beszámolója tartalmazza: a) a mérleget ( egyszerűsített mérleget), b) az eredmény kimutatást (eredmény levezetést), c) kettős könyvvitel esetében a kiegészítő mellékletet. 14. Az egyesület köteles a beszámolójával egyidejűleg közhasznúsági mellékletet is készíteni. A közhasznúsági mellékletben be kell mutatni a szervezet által végzett közhasznú tevékenységeket, ezen tevékenységek fő célcsoportjait és eredményeit, valamit a közhasznú jogállás megállapításához szükséges a évi CLXXV. törvény ( a továbbiakban: Ectv. ) 32. szerinti adatokat, mutatókat. A közhasznúsági melléklet tartalmazza a közhasznú cél szerinti juttatások kimutatását, a vezető tisztségviselőknek nyújtott juttatások összegét és a juttatásban részesülő vezető tisztségek felsorolását.
17 15. Az egyesület köteles a közgyűlés által elfogadott beszámolóját, valamint közhasznúsági mellékletét kötelező könyvvizsgálat esetén a könyvvizsgálói záradékot vagy a záradék megadásának elutasítását is tartalmazó független könyvvizsgálói jelentéssel együtt- az adott üzleti év mérlegfordulónapját követő ötödik hónap utolsó napjáig letétbe helyezni és közzétenni, kötelező könyvvizsgálat esetén ugyanolyan formában és tartalommal, mint amelynek alapján a könyvvizsgáló a beszámolót felülvizsgálta. Ha az egyesület saját honlappal rendelkezik, a közzétételi kötelezettség kiterjed a beszámoló, valamint közhasznúsági melléklet saját honlapon történő elhelyezésére is. Az egyesület a saját honlapon közzétett adatok folyamatos megtekinthetőségét legalább a közzétételt követő második üzleti évre vonatkozó adatok közzétételéig biztosítja. 16. Az egyesület a beszámolóval, valamint közhasznúsági melléklettel kapcsolatos kötelezettségét elmulasztja és azt egy éven belül nem pótolja, a bíróság törvényességi ellenőrzési eljárás lefolytatása céljából értesíti az ügyészséget. VII. Az egyesület megszűnése 1. Az egyesület jogutódlással való megszűnése Az egyesület más jogi személlyé nem alakulhat át, csak egyesülettel és csak egyesületekre válhat szét Egyesülés Az egyesület más egyesülettel összeolvadás vagy beolvadás útján egyesülhet. Összeolvadásnál az összeolvadó egyesületek megszűnnek, és új egyesület jön étre általános jogutódlás mellett. Beolvadásnál a beolvadó egyesület szűnik meg, általános jogutódja az egyesülésben részt vevő másik egyesület Szétválás Az egyesület különválás vagy kiválás útján több egyesületté szétválhat, különválás esetén az egyesület megszűnik, és vagyona a különválással létrejövő több egyesületre, mint jogutódra száll át. Kiválás esetén az egyesület fennmarad, és vagyonának egy része a kiválással létrejövő egyesületre, mint jogutódra száll át. 2. Az egyesület jogutód nélküli megszűnése 2.1. Az egyesület jogutód nélkül megszűnik, ha
18 a) határozott időre jött létre és a meghatározott időtartam eltelt; b) megszűnése meghatározott feltétel bekövetkezetéséhez kötött és a feltétel bekövetkezett; c) a tagok kimondják megszűnését; d) az arra jogosult szerve megszünteti; e) az egyesület megvalósította célját vagy az egyesület céljának megvalósítása lehetetlenné vált, és új célt nem határoztak meg; vagy f) az egyesület tagjainak száma hat hónapon keresztül nem éri el a tíz főt Az egyesület jogutód nélküli megszűnése esetén a hitelezők követeléseinek kiegyenlítése után fennmaradó vagyont az alapszabályban meghatározott, az egyesület céljával megegyező vagy hasonló cél megvalósítására létrejött közhasznú szervezetnek kell átadni. A nyilvántartó bíróság jogszabályban meghatározott szervezetnek juttatja a vagyont, ha az alapszabály nem tartalmaz rendelkezést a megszűnő egyesület vagyonáról, vagy az alapszabályban megjelölt közhasznú szervezet a vagyont nem fogadja el vagy azt nem szerezheti meg A fennmaradó vagyon sorsáról a nyilvántartó bíróság a törlést kimondó határozatában rendelkezik, a vagyonátruházás teljesítésére szükség esetén ügygondnokot rendel ki. A vagyon feletti rendelkezési jog az egyesület törlésével száll át az új jogosultra. VIII. Záró rendelkezések 1. Az egyesület működése felett az ügyészség az Ectv.-ben, valamint a Ptk.- ban meghatározott eltérésekkel az ügyészségről szóló törvény rendelkezései szerint törvényességi ellenőrzést gyakorol. 2. A jelen alapszabályban nem szabályozott kérdésekben a Polgári Törvénykönyvről szóló évi V. törvény (Ptk.), az egyesülési jogról, a közhasznú jogállásról, valamint a civil szervezetek működéséről és támogatásáról szóló évi CLXXV. törvény (Ectv.), a civil szervezetek bírósági nyilván tartásáról és az ezzel összefüggő eljárási szabályokról évi CLXXXI. törvény (Cet.), illetve a civil szervezetekre vonatkozó egyéb jogszabályokat kell alkalmazni.
19 Ezt az alapszabályt az egyesület szeptember 09. napján megtartott közgyűlése fogadta el. Alulírott Széll Ádám, mint a Délibáb Cívis Segélynyújtó Egyesület képviselője igazolom, hogy a létesítő okirat egységes szerkezetbe foglalt szövege megfelel a létesítő okirat módosítások alapján hatályos tartalmának. Az egységes szerkezetű okirat elkészítésére a létesítő okirat: - I., II., III., IV., V., VI., VII., pontjainak változása adott okot. Debrecen, október 16. Széll Ádám elnök Varga Róbert titkár melléklet: 1 db. ( 1. számú melléklet alapító tagok jegyzéke. A melléklet az alapszabály nem nyilvános, elkülönítetten kezelt része!)